ได้เข้าห้างใหม่สะที ... ที่จริงมาตั้งแต่วันห้างเปิดเลย แต่คนมหาศาล รถก็ติดมหาศาล และผมไม่ค่อยชอบไปเบียด แย่งกินกะใครด้วย ไม่รีบครับแค่ห้างใหม่ เลยกลับดีกว่าวันนั้น ????????????

  หลังจากรอให้คนน้อยลงหน่อย พร้อมเช็คโปรโมชั่นร้านต่างๆจากคนรีวิวในวงใน ... ก็ได้ฤกษ์ไปเดินสำรวจห้างนี้สะทีครับ ตัวห้างใหญ่มากๆๆ ร้านอาหารนี้บานเลยครับ เรียกว่าเยอะมากๆแต่ร้านก็ไม่ได้เด่นไรมากมายครับ ส่วนมากร้านที่มาเปิดที่นี้ ก็มีที่อื่นหลายที่แล้ว ...

  และแล้วก็มาจบที่ร้าน Omu ข้าวห่อไข่ร้านเด็ด โปรโมชั่นล่อใจ ลด 50% ( แต่ก็เฉยๆ เพราะใช้app eatigo ลดได้ทุกสาขาอยู่แล้ว ) ที่เข้าเพราะอยากกินเฉยๆ ... สาขานี้ดูท่าจะเจาะกลุ่มเป้าหมายคนแถวนี้ยากหน่อย ผิดกับสาขาCTW ที่กลุ่มเป้าหมายเป็นลูกค้าชาวญี่ปุ่น ( แม่บ้านญี่ปุ่น ) เลยทำให้คนน้อยจริงๆครับ ขนาดลด 50% 

  - ข้าวห่อไข่หน้าแซลมอนย่าง ผักโขมและข้าวโพด ราดครีมซอส ( 220฿ )
ปกติกินแต่ข้าวห่อไข่ราดแกงกะหรี่ทงคัตสึ วันนี้เลยลองเมนูนี้หน่อย ... ปลาแซลมอนชิ้นหนาๆย่างมากำลังดีเลยครับ เนื้อข้างในนี้นุ่มมากไม่แห้งเนื้อปลาสดเด้งๆเลย แค่เห็นก็ชอบแล้วครับ ... ข้าวข้างในผัดมามีเนื้อไก่ด้วยอร่อยลงตัวกับครีมซอสที่ไม่เลี่ยนเลยสำหรับผม กินได้เพลินจนอิ่มแน่นเลยครับ ????????????

  พนักงานบริการดีครับ คอยเดินมาดูตลอดต้องการไรมั่ย ... ที่จริงอยากสั่งข้าวห่อไข่ของเด็ก อันปังแมน มาถ่ายรูปสะหน่อย มันน่ารักมากๆ ????????????